ભાજપના કટ્ટર હિંદુત્વને તેઓ કોમળ હિંદુત્વથી જવાબ આપી રહ્યા છે.હિંદુઓ ભાજપની મિલક્ત નથી તેવો સંકેત મોદીને આપી રહ્યા છે તો ગુજરાતની જનતાને પણ સંદેશ આપી રહ્યા છે કે,તેઓ હિંદુઓ સાથે છે.હિંદુ છે અને હિંદુઓથી તેમને કોઇ છોછ નથી.શિક્ષિત, સમજુ,નિષ્પક્ષ,પરિપક્વ અને કટ્ટરતાના જોખમોને સમજતા મતદારને રાહુલનો આ સંદેશ સમજાયો હશે તો તે કોંગ્રેસના ફાયદામાં રહેવાનું માની શકાય.હવે ચિંતાની વાત એ છે કે,રાહુલનું આ વલણ અને પરિવર્તન ગુજરાત કોંગ્રેસના કેટલા નેતાઓ સમજી અને પચાવી શકશે અને આચરણમાં પણ મૂકી શકશે.કારણ કે,કોંગ્રેસને સત્તા કે સારી સંખ્યામાં બેઠકો અપાવી રાહુલ તો દિલ્લી જતા રહેશે.મોદી ગયા પછી ગુજરાતમાં ભાજપની જે સ્થિતિ બની તેવી જ સ્થિતિ કોંગ્રેસની પણ નહીં બને તેની ગેરન્ટી કોઅ આપશે ? જો કોંગ્રેસ શાસનમાં આવે અને જો એકાદ પણ કોમી તોફાન થાય તો.કોંગ્રેસનો વિજય જ ભાવિ પરાજય બની જશે.સત્તા મળે તો કોંગ્રેસે પહેલું કામએ કરવું પડશે કે,બીજા વચનો ભલે મોડા અમલી બનાવે,એક પણ,નાનું સરખું પણ કોમી તોફાન ન થાય તેનું ધ્યાન રાખવું પડશે.